Miting anti-mască de protecţie. Zeci de persoane, însoţite de copii, protestează în Bucureşti, sâmbătă seara.
Zeci de persoane, însoţite de copii, protestează sâmbătă în Piaţa Universităţii din Bucureşti. Protestatarii nu poartă mască de protecţie şi critică autorităţile pentru că au introdus măsuri de restricţie.
Protestul faţă de purtarea măştii are loc sâmbătă în Piaţa Universităţii.Zeci de oameni, unii însoţiţi de copii, scandează împotriva autorităţilor. "Libertate", "Ruşine" şi "Copiii noştri nu sunt cobaii voştri" sunt lozincile care se aud în piaţă.Participanţii au steaguri tricolore şi nu respectă regulile privind distanţarea socială.Protestul se desfăşoară chiar în ziua în care în România s-a înregistrat cel mai mare număr de infectări cu virusul SARS CoV-2 de la declanşarea epidemiei.